CELEX: C2005/082/14
Language: hu
Date: 2005-04-02 00:00:00
Title: C-2/05. sz. ügy: Az Arbeidshof te Brussel 2004. december 23-i végzésével a Rijksdienst voor Sociale Zekerheid kontra Herbosch-Kiere NV ügyben benyújtott előzetes döntéshozatal iránti kérelem

2.4.2005   
            
            
               HU
            
            
               Az Európai Unió Hivatalos Lapja
            
            
               C 82/6
            
         Az Arbeidshof te Brussel 2004. december 23-i végzésével a Rijksdienst voor Sociale Zekerheid kontra Herbosch-Kiere NV ügyben benyújtott előzetes döntéshozatal iránti kérelem
   (C-2/05. sz. ügy)
   (2005/C 82/14)
   Az eljárás nyelve: holland
   Az Arbeidshof te Brussel (Belgium) 2004. december 23-i végzésével, amely 2005. január 5-én érkezett a Bíróság Hivatalához, a Rijksdienst voor Sociale Zekerheid kontra Herbosch-Kiere NV ügyben előzetes döntéshozatal iránti kérelmet nyújtott be az Európai Közösségek Bíróságához.
   Az Arbeidshof te Brussel a következő kérdésekről kéri a Bíróság döntését:
   Vizsgálhatja és/vagy megítélheti-e a fogadó állam bírósága, hogy van-e munkajogi kapcsolat a kiküldő vállalkozás és a kiküldött munkavállaló között, figyelemmel arra a tényre, hogy a 1408/71/EGK rendelet (1) 14. cikke (1) bekezdése a) pontja szerinti, „[őt] alkalmazó vállalkozás” fogalom (a 128. sz. határozat értelmében) azt követeli meg, hogy a kiküldetési idő alatt a munkajogi kapcsolat fennmaradjon?
   Figyelmen kívül hagyhatja-e, és/vagy semmisnek nyilváníthatja-e egy másik tagállam bírósága, mint amely a nevezett igazolást (E 101-es nyomtatvány) kiállította, ezt az igazolást, ha a megítélésére bízott ténybeli körülmények alapján nyilvánvaló, hogy a kiküldő vállalkozás és a kiküldött munkavállaló között a kiküldetési idő alatt nem állt fenn munkajogi kapcsolat?
   Kötve van-e a kiküldő állam illetékes intézménye a fogadó állam határozatához, ha a fogadó állam a fent említett körülmények miatt a nevezett igazolást (E 101-es nyomtatvány) figyelmen kívül hagyja és/vagy semmisnek nyilvánítja?
   
      (1)  A szociális biztonsági rendszereknek a Közösségen belül mozgó munkavállalókra és önálló vállalkozókra, valamint családtagjaikra történő alkalmazásáról szóló, 1971. június 14-i 1408/71/EGK tanácsi rendelet (HL L 149., 2. o.).